
ΠΕΡΙΕΧΟΜΕΝΑ 

ΝΟΜΟΙ 

Ν. 15Τ4. Κύρωση δανειακής σύμβασης μεταξύ Ελληνικού 

| Δημοσίου και της Τράπεζας της Ελλάδος·.1 

ΔΙΑΤΑΓΜΑΤΑ 

560. Αύξηση Οργανικών Θέσεων Μονίμων Πολιτικών-Υ¬ 

παλλήλων Κλάδων Α,Τ και ΜΕ του Γενικού Επιτε¬ 
λείου Στρατού;... . 2 

561. Ίδρυση παραρτημάτων και τμημάτων ΤΕΙ και καθο¬ 
ρισμός περιεχομένου- σπουδών.και διάρκειας φοίτησης" 


αυτών, κατάργηση τμημάτων Τ.Έ.Τ'. και ρύθμιση θε¬ 
μάτων σπουδαστών και οργάνωσης και λειτουργίας 
, τους, σύσταση νέων θέσεων προσωπικού στα Τ.Ε.Ι; . . 3 

562. Διορισμός μέλους του Πολυμελούς Συμβουλίου της 

’ Ριζαρείου Εκκλησιαστικής Σχολής.. 4 

563. Τροποποίηση και συμπλήρωση του Β.Δ. 509/1963 

«περί Τεχνικής Εκμε.ταλεύσεως Ξένων Μεταφορικών 
Πολιτικών, Αεροσκαφών».5 


ΝΟΜΟΙ 


' , ΝΟΜΟΣ ΥΠ’ ΑΡΙΘ. 1574 

Κύρωση δανειακής ούμβαοης μεταξύ Ελληνικού Δημοσίου 
και της Τράπεζας της Ελλάδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Κυρώνουμε και εκδίδουμε τον ακόλουθο νόμο που ψήρρισβ η 
Βουλή: 


Άρθρο πρώτο-. 

Κυρώνεται και έχει ισχύ νόμου -από τότε που- ίσχυσε ηι σύμ¬ 
βαση, που -υ-ογράφηκε στις 17.4.1984 μεταξύ του Ελληνι¬ 
κού Δημόσιό» και· της Τ|ράπβζας της; Ελλάδος 1 ποσού δραχμών 
150 δισεκατομμυρίων ·με σκοπό την κάλυψη ελλειμμάτων των 
λογαρ-ιοσμών καταναλωτικών αγαθών και ειδικών διαχειρί¬ 
σεων ετών 19-82 και παλαιότερων. κιαιθώς και για την κάλυψη 
άλλων υποχρεώσεων του Δημοσίου, της οποίας το κείμενο α¬ 
κολουθεί : ■ 


ΣΥΜΒΑΣΗ 

Δανείου δρχ. 150.000.000.000 της Τράπεζας της Ελλάδος 
προς το Ελληνικό· Δημόσιο·. 

\ Στην Αθήνα σήμερα την 1:7η Απριλίου 1984 μεταξύ του 
Ελληνικού Δημοσίου, που εκπροσωπείται από- τον Υπουργό των 


Οικονομικών κ. Γεράσιμο ΙΑΙροένη -και της Ανώνυμης Εται¬ 
ρείας με έδρα την Αθήνα και επωνυμία «Τράπεζα της Ελ¬ 
λάδος Α.Ε.», που εκπροσωπείται από. τον Διοικητή της κ. 
Δημήτριο Χαλίκια, συμφωνοόνται τα εξής: 

Άρθρο 1. 

1. Για το διακανονισμό οφειλών του Ελληνικού Δημοσίου 
προς την Τράπεζα της Ελλάδος και την Αγροτική Τράπεζα 
της Ελλάδος, που προέρχονται από ελλείμματα των λογαρια¬ 
σμών καταναλωτικών αγαθών· και ειδικών διαχειρίσεων των 
ετών 1982 και παλαιότερων, καθώς ,και για την κάλυψη; άλ¬ 
λων υποχρεώσεων του Ελληνικού Δημοσίου, η Τράπεζα της 
Ελλάδος χορηγεί προς το· αντισυμβαλλόμενο Ελληνικό Δη¬ 
μόσιο δάνειο δραχμών 150.000.000.000 (εκατόν πενήντα δισε¬ 
κατομμυρίων) ύστερα από την απόφαση του Γενικού της Συμ¬ 
βουλίου από 13 Απριλίου 1984 (Συν. 7) και τις 76/30.9. 
1983- και 38/29.3.1984 Πράξεις του Υπουργικού Συμβου¬ 
λίου. 

2. Όσον αφορά στα ελλείμματα διαχείρισης (στα οποία 
περιλαμβάνονται και επιδοτήσεις), το- προϊόν του δανείου θα 
χρησιμοποιηθεί για την κάλυψη ελλειμμάτων που υπάρχουν 
ιδίως στους λογαριασμούς «201 Β.Δ.—Τρεχούμενος λογαρια¬ 
σμός χρηματοδοτήσεως προμηθειών καταναλωτικών αγαθών», 
«Ειδικός λογαριασμός εγγυήσεων γεωργικόν προϊόντων» και 
σε λοιπούς λογαριασμούς χρηματοδότησης λιπασμάτων, κα¬ 
πνού. σταφίδων κοκ άλλων γεωργικών προϊόντων και εφοδίων. 

Άρθρο 2. 

1. Η Τράπεζα της Ελλάδος θα καταβάλει το ποσό του 
δανείου πιστώνοντας, ύστερα από εντολή του Υπουργού των 
Οικονομικών, ειδικό λογαριασμό του Ελληνικού Δημοσίου που 
θα ανοίγει σ’ αυτή. Ο λογαριασμός αυτός θα χρεώνεται μ& 
εντολή του Γενικού Λογιστηρίου του Κράτους για τους σκο¬ 
πούς του άρθρου 1. Χρεώσεις μπορούν να γίνονται και για 
την κάλυψη ελλειμμάτων που δεν έχουν οριστικοποιηθεί. Ει¬ 
δικά, σε εκτέλεση-της παραγράφου 7 (περίπτωση ε) της από 
15 Μαρτίου 1983 σύμβασης μεταξύ των συμβαλλόμενων, η 
Τράπεζα της Ελλάδος, χωρίς άλλη διαδικασία και το· αρ¬ 
γότερο μέσα σ’ ένα μή^α από την ημερομηνία υπογραφής της 
σύμβασης, θα καταβάλει από το προϊόν του δανείου-, πιστόι- 
νόντας και χρεώνοντας ταυτόχρονα τον πιο πάνω ειδικό λο¬ 
γαριασμό, σε πίστωση του λογαριασμού «201 Ε.Δ.—Τρεχού¬ 
μενος λογαριασμός χρηματοδότησης προμηθειών καταναλωτι¬ 
κών αγαθών», το ισόποσο του κατά την 30 Μαρτίου 1984 
χρεωστικού υπολοίπου του τελευταίου λογαριασμού. ’ 

2. Μετά την τακτοποίηση όλων των ελλειμμάτων που ανα- 
φέρονται στο άρθρο 1, την οποία θα γνωστοποιήσει στην Τρά¬ 
πεζα τη Υπουργείο Οικονομικών (Γ.Λ.Κ.), και όχι αργότερα 

ατά την 31 Δεκέμβριον 1984, τυχόν υπόλοιπο του δανείου, που 
δεν θα έχει αναληφθεί, 3α μεταφερθεί με εντολή του Υπουρ¬ 
γού Οικονομικών στον ειδικό λογαριασμό που α ναφάρε τα:, στην 
παράγραφο 1. Στη συνέχεια το υπόλοιπο που 3α διαμορφω¬ 
θεί στο λογαριασμό «αυτό -3α μεταφερθεί σε πίστωση του λο¬ 
γαριασμού του Ελληνικού Δημοσίου «200' Ε.Δ.—-Συγκέντρωση 
εισπράξεων και πληρωμών» με την ίδια εντολή του Υπουρ¬ 
γού των Οικονομικών, γι,αι την κάλυψη άλλων υποχρεώσεων 
του Ελληνικού Δημοσίου. Μετά τη μεταφορά αυτή όλα τα 
δικαιώματα των ειδικών· διαχειρίσεων και λογαριασμών που 
αναψέρονται στο άρθρο 1 περιέρχονται στο Ελληνικό Δημό¬ 
σιο, το οποίο αναλαμβάνει και τις αντίστοιχες υποχρεώσεις. 
Οι εισπράξεις και πληρωμές που απορρέουν από τα δικαιώ¬ 
ματα και τις υποχρεώσεις αυτές εισάγοντα·. ως έσοδο ή βα¬ 
ρύνουν τις δαπάνες, με ισόποση επαύξηση των πιστώσεων, του 
τακτικού προϋπολογισμού του οικονομικού έτους στη διάρκεια 
του οποίον πραγματοποιούνται. Ο λογαριασμός «201 Ε.Δ.— 
Τρεχούμενος λογαριασμός χρηματοδότησης προμηθειών κατα¬ 
ναλωτικών αγαθών» 3α κλείσει ορϋστικά στις 31 Δεκεμβρίου 
1984 και τυχόν υπόλοιπό του, χρεωστικό ή πιστωτικό κατά 
την ημερομηνία αυτή, 3α μεταφερθεί από την Τράπεζα της 
Ελλάδος, χωρίς άλλη διαδικασία, σε χρέωση ή. πίστωση, ανά¬ 
λογα του λογαριασμού «200 ! Ε.Δ.—Συγκέντρωση εισπράξεων 
και πληρωμών». 

3. Τις σχετικές λογιστικές πράξεις της η Τράπεζα της 
Ελλάδος 3α γνωστοποιεί αμέσως στις Διευθύνσεις του Γενι¬ 
κού Λογιστηρίου του Κράτους, 1η Προϋπολογισμού,, δη Δη¬ 
μοσίου Χρέους και 6η Λογαριασμών του Δημοσίου. 

Άρθρο· 3. 

Το ετήσιο επιτόκιο του δανείου ορίζεται σε δέκα τοις εκα¬ 
τό (10%), οι δε τόκοι, ο: οποίοι αρχίζουν από την κάθε πί¬ 
στωσή του κατά το άρθρο 2 παράγραφος 1 ειδικού λογαρια¬ 
σμού, θα καταβληθούν σύμφωνα με τα όσα ορίζει το επόμενο 
άρθρο. 

Άρθρο 4, 

1. Το δάνειο θα έχει διάρκεια είκοσι χρόνια με πέντε χρό¬ 
νια περίοδο χάριτος. 

2. Το κεφάλαιο· του δανείου θα εξοφληθεί σε δεκαπέντε 
ίσες ετήσιες χρ,εωλυτικέ-ς δόσεις, από τις· οποίες η πρώτη 
θα καταβληθεί την 17η Απριλίου 1996 και η τελευταία την 
17η Απριλίου 2004., 

3. Οι τόκοι της περιόδου χάριτος θα μεταφέρονται κάθε 
χρόνο σε ειδικό άτοκο χρεωστικό λογαριασμό του Ελληνικού 
Δημοσίου στην Τράπεζα της Ελλάδος και θα εξοφληθούν σε 
δεκαπέντε ίσες ετήσιες δόσεις που 3α καταβάλλονται μαζί 
με τις χρεωλυτικές δόσεις του δανείου, όπως ορίζεται στην 
προηγούμενη παράγραφο. 

4. Οι μετά την περίοδο χάριτος τόκοι θα υπολογίζονται 
δεδουλευμένοι στο εκάστοτε ανεξόφλητο μέρος του κεφαλαίου 
και θα καταβάλλονται κάθε χρόνο μαζί με τις χρεωλυτικές 
δόσεις, όπως ορίζεται στην παράγραφο 2 αυτού του άρθρου. 

Άρθρο 5. 

1. Εάν μέχρι την προηγούμενη ημέρα της ημερομηνίας κι 
ταβολής οπο'ασδήποτε από τις δόσεις, χρεωλυσίου και τόκων, 
δεν έχει περιέλθει στην Τράπεζα της Ελλάδος το σχετικό 
έγγραφο του Ελληνικού Δημοσίου, με το οποίο θα /θετά: 
στη διάθεσή της το ποσό που χρειάζεται για την πληρωμή 
των δόσεων χρεωλυσίου και τόκων που· λήγουν, η Τράπεζα της 
Ελλάδος δικαιούται και εξουσιοδοτείται ανέκκλητα με την 
παρούσα να προβαίνει αυτή και μόνη, κατά την τακτή ημ.έρα 
πληρωμής των δόσεων, στη χρέωση του λογαριασμού του Δη¬ 
μοσίου «200 Ε.Δ.—Συγκέντρωση εισπράξεων και πληρωμών» 
που τηρείται σ’ αυτή. 

2. Τις παραπάνω χρεώσεις του λογαριασμού «200 Ε.Δ.—- 
Συγκέντρωση εισπράξεων κια.ι πληρωμών» η Τράπεζα της 
Ελλάδος, θα αναγγέλλει αμέσως και με ιδιαίτερο· έγγραφο 
προς τις Διευθύνσεις του Γενικού Λογιστηρίου του Κράτους, 


Ιηΐ Προϋπολογισμού, 5η Δημοσίου Χρέους και 6η Λογαρια¬ 
σμών του Δημοσίου. 

Άρθρο 6. 

Η σύμβαση αυτή ισχύει από σήμερα, συντάχθηκε σε δύο 
πρωτότυπα και ο κάθε συμβαλλόμενος έλαβε από ένα. 

Η σύμβαση θα κυρωθεί με νόμο, με τη φροντίδα του Υπουρ¬ 
γού των Οικονομικών και θα υποβληθεί στη Γενική Συνέλευ¬ 
ση των μετόχων της Τράπεζας της Ελλάδος για έγκριση. 

Για το Ελληνικό Δημόσιο 
Ο Υπουργός των Οικονομικών 
ΓΕΡΑΣΙΜΟΣ ΛΡΣΈΧΗΣ 

Για την Τράπεζα της Ελλάδο.ς ; 

Ο Διοικητής 

ΔΗΜ14ΤΡ10Σ ΧΑΛίΚΙΑΣ 
Άρθρο δεύτερο. 

Οι πληρωμές του κεφαλαίου και των τόκων του παραπάνω.· 
δανείου απαλλάσσονται γενικά από κάθε φόρο, τέλος, κράτη¬ 
ση ή άλλη επιβάρυνση που υπάρχει σήμερα ή πρόκειται να 
επιβληθεί στο μέλλον από το Ελληνικό Δημόσιο ή οποιοδή- 
ποτε τρίτο στην Ελλάδα. 

Άρθρο τρίτο. 

Η ισχύς του νόμου αυτού αρχίζει από την· δημοσίευσή του 
στην Εφημερίδα της Κυβερνήσεως. 

Π αραγγέλουμε τη δημοσίευση του παρόντος στην Εφημε- 
,ριία της Κυβερνήσεως και την εκτέλεσή του ως νόμου του 
Κράτους. 

Αθήνα, 19 Νοεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΏΝ 

ΔΗΜΗΤΡΙΟΣ ΤΧΟΒΟΛΑΞ 

Θεωρήθηκε και τέθηκε η Μεγάλη Σφραγίδα τον Κράτους. 

Αθήνα, 21 Νοεμβρίου 1985 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΓΕΏΡΓ. - ΑΛΕΞ. ΜΑΓΚΛΚΗΣ 


ΔΙΑΤΑΓΜΑΤΑ 

--. ( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 560 

Αύξηση οργανικών θέσεων μονίμων πολιτικών υπαλλήλων 
Κλάδων Α Γ Γ ,και ΜΕ του Γενικού Επιτελείου Στρατού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τη διάταξη του άρθρου 7;5· του 'Ν.Δ. 192/73 «περί Ορ¬ 
γανισμού Πολιτικού Προσωπικού ΥΕΘΑ» (ΦΕΚ 274 Α/5. 
10.1073). 

β. Τις διατάξεις του άρθρου 3 παράγραφος 4 και του 
άρθρου 5 εδάφιο α' περίπτωση γγ' του Ν.Δ. 216/74 «περί 
συστάσεως Υπουργείου Προεδρίας Κυβερνήσεως» (ΦΕΚ 367 
Α/7.1Ι2.!7!4). 

γ. Τη διάταξη του άρθρου 18 παράγραφος 1, εδάφ. ι' 
του Ν. 660/717 «περί Υπουργείου Εθνικής Αμύνης και των 
Οργάνων της Ανωτάτης Διοικήσεως και Ελέγχου των Ενό¬ 
πλων Δυνάμεων» (ΦΕΚ 218 Α/10.8.77). 

δ, Τη διάταξη του άρθρου 16 παράγραφος 8 του Νόμου 
434/76 «περί πληρώσεως θέσεων και ρυθμίσεως θεμάτων 
αφορώντων εις την κατάστασιν των δημοσίων υπαλλήλων και 
υπαλλήλων ΙΝΠΔΔ» (ΦΕΚ 246/τ. Α 7,6). 

■ε. Την αριθ. πρακτ. 258 από 5.12.84 γνωμοδότηση του 
’Ανωτάτου Στρατιωτικού Συμβουλίου. 

I 

άτ. Τη μιε αριθ. V48/31.7.'85 απόφαση Πρωθυπουργού 
καί Υπουργού Εθνικής Άμυνας «ανάθεση αρμοδιοτήτων Υ¬ 
πουργού 'Εθν.,κής Άμυνας στον Υφυπουργό Εθνικής Άμυ¬ 
νας Αναστάσιο Σεχιώτη» (ΦΈΚ 480/85 τ. Β). 

ζ. Την -αριθ. 609/85 γνωμοδότηση του Συμβουλίου της 
Είπικρατείας, μ,ε ,πρόταση των Υπουργών Προεδρίας της Κυ¬ 
βέρνησης, Οικονομικών και του Υφυπουργού Εθνικής Άμυ¬ 
νας, αποφασίζουμε: 

Άρθρο μόνο. 

■1. Οι θέσεις των κατωτέρω Κλάδων προσωπικού του Υ¬ 
πουργείου Εθνικής Άμυνας, που έχουν κατανεμηΰ-εί στο Γε¬ 
νικό Επιτελείο Στρατού και προβλέπονται από τις διατά¬ 
ξεις του Ν.Δ. 192/73 «περί Οργανισμού Πολιτικού Προ¬ 
σωπικού ΥιΕΘΑ» διαμορφώνονται ως εξής: 

• Ώ. Οι δέσεις του Κλάδου ΑΤ ’ΙΟ Φυσικομαθηματικών (άρ¬ 
θρο Ί3 πα,ρ. 4 περ.. α) αυξάνονται κατά μία, δηλαδή από 
2 σε τρεις, οι οποίες, διακρίνονται κατά βαθμούς ως εξής: 

1 θέση στους βαθμούς 3ο—2ο 

2 θέσεις στους βαθμούς 7ο—4ο. 

3. Οι θέσεις του Κλάδου ΑΤ 14 Αναλυτών (άρθρο 14 
παρ, 3 περΥ α) αυξάνονται κατά 6, δηλαδή από 6 σε 12, 
οι ρ,πσίες διακρίνονται κατά βαθμούς, ως εξής : 

1 θέση στους .βαθμούς 3ο—2ο 
1 θέση στους βαθμούς 5ο—.4ο 
10 θέσεις στους βαθμούς 7ο—6ο. 

4· Όι θέσεις του Κλάδου ΑΤ 12 Προγραμματιστών Η¬ 
λεκτρονικών Υπολογιστών (άρθρο 115 παρ. 3 περ. α) αυξά¬ 
νονται κατά 6, δηλαδή από 9 σε 15. οι οποίες διακρίνονται 
κατά βαθμούς ως εξής: 

1 θέση στους βαθμούς 3ο—2ο 

2 θέσεις στους βαθμούς οο : —4ο 
12 θέσεις στους βαθμούς 7ο—6ο. 

5. Οι θέσεις του Κλάδου ΑΤ 43 Επιχειρησιακών Ερευ¬ 
νητών (άρθρο 16 παρ. 3 περ. α) αυξάνονται κατά 2, δη¬ 
λαδή- από 6 σε 8 οι οποίες διακρίνονται κατά βαθμούς, ως 

εξή?: 

1 θέση στους βαθμούς 3ο,—2ο 

2 θέσεις στους βαθμούς 5ο—4ο 
5 θέσεις στους βαθμούς '7ο—6ο. 

6. Οι θέσεις του Κλάδου ΑΤ 14 Στατιστικής (άοθρο 
17 πα,ρ. 4 περ. α) αυξάνονται κατά 1, δηλαδή από 8 σε 
9, οι οποίες διακρίνονται κατά βαθμούς, ως εξής: 

1 θέση στους βαθμούς 3ο—2ο 

2 θέσεις στους βαθμούς '5ο—4ο 
:6 θέσεις στους βαθμούς 7ο—-6ο. 

7. Οι θέσεις του Κλάδου -ΜΕ 9 Προγραμματιστών Ηλε¬ 
κτρονικών Υπολογιστών (άρθρο 30 παρ. '4 περ, α) αυξάνο¬ 
νται κατά 14, δηλαδή από 11 σε 25, οι οποίες διακρίνονται 
κατά -βαθμούς, ως εξής: 

1 θέση στο βαθμό 4ο 
1 θέση στο βαθμό 5ο 
23 θέσεις στους βαθμούς 10ο—6ο. 

Στον Υφυπουργό -Εθνικής Άμυνας αναθέτουμε τη δημο¬ 
σίευση και -εκτέλεση του παρόντος Προεδρικού Διατάγματος. 

Αθήνα, 10 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ„ ΣΑΡΤ2ΕΤΔΚΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦ) ΓΟΣ ΕΘΝ. ΑΜΥΝΑΣ 

ΑΠ. . Αθ. ΤΣΟΧΑΤΖΟΠΟΥΛΟΣ ΑΝΑΣΤΑΣΙΟΣ ΣΕΧΙΩΤΗΣ 

ΟΙΚΟΝΟΜΙΚΩΝ 

ΔΗΜΗΤΡϊΟΣ ΤΣΟΒΟΛΑΣ 

Άροση παραρτημάτων και τμημάτων ΤΕΙ και καθορισμός 
περιεχομένου σπουδών και διάρκειας φοίτησης αυτών, 
κατάργηση τμημάτων Τ.Ε.Ι. και ρύθμιση θεμάτων σπου- 
δασ τών και οργάνωσης και λειτουργίας τους, σύσταση 
νέων θέσεων προσωπικού στα Τ.Ε.Ι. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Ίις διατάξεις των άρθρων 4 παράγραφος 2 και 25 
παράγραφος 1 σε συνδυασμό με αυτές του άρθρου 33 παρά¬ 
γραφος 1 του Ν. 1404/1983 «Δομή και λειτουργία των 
Τεχνολογικών και Εκπαιδευτικών Ιδουμάτων (Τ.Ε.Ι.)» 
ΦΕΚ 173 τ. Ά. 

2. Τι: διατάξεις του άρθρου ,24 παράγραφος 5 του Ν. 
1558/1985 «Κυβέρνηση και κυβερνητικά όργανα» ΦΕΚ 
137 τ. Ά. 

3. Τις από 18.12.1984 (αριθμός πρακτικού 2/84) και 
27.2.1985 (αριθμός πρακτικού 3/85) εισηγήσεις του Συμ¬ 
βουλίου Τεχνολογικής εκπαίδευσης (ΣΤΕ). 

4. Τις α) 1723/13.3.85, β) Τ.Θ. 222/356/26.3.85, 752/ 
26.3.85, ΔΦ. 22.1/1463/11.4.85 και ΔΦ 22.2/1784/26.4. 
85, γ) 861/1.4.1985, δ) 313/14.3.85, 1534/3.4.85 και 
2328/9.5.85, ε) 567/Φ. 120/27.3.85, στ) 354/15.3.85 και 
639/10.4.85, ζ) 146/1.3.85, 413/6.3.85 και 412/6.3.85, η) 
314/14.3.85 και θ) 338/6.3.85 γνώμες των Τ.Ε.Ι. α) Α¬ 
θήνας, β) Θεσσαλονίκης, γ) Πάτρας, δ) Λάρισας, ε) Η¬ 
ρακλείου, στ) Καβάλας, ζ) Κοζάνης, η) Σερρών και θ) 
Μεσολογγίου αντίστοιχα που ζητήθηκαν με το Ε5/1229/ 
5.2.85 έγγραφο του Υπουργείου Εθνικής Παιδείας και 
Θρησκευμάτων. 

5. Την 805/1985 γνωμοδότηση του Συμβουλίου της 
Επικράτειας/ με πρόταση των Υπουργών Εθνικής Παιδείας 
και Θρησκευμάτων, Προεδρίας της Κυβέρνησης και Οι¬ 
κονομικών, αποφασίζουμε : 

ΚΕΦΑΛΑΙΟ Α. 

Ίδρυση Παραρτημάτων και τμημάτων Τ.Ε.Ι. και καθο¬ 
ρισμός του περιεχομένου σπουδών και της διάρκειας φοί¬ 
τησης αυτών. 

Άρθρο 1. 

Ίδρυση Παραρτήματος και Τμημάτων Τ.Ε.Ι. 

1. Ιδρύεται, στο Τεχνολογικό Εκπαιδευτικό Ίδρυμα 
(Τ.Ε.Ι.) Καβάλας, παράρτημα με έδρα τη Δράμα. 

2. Ιδρύεται, στο Τεχνολογικό Ίδρυμα (Τ.Ε.Ι.) Μεσο¬ 
λογγίου, παράρτημα με έδρα την Άρτα. 

„ 3. Ιδρύονται τα ακόλουθα τμήματα σε σχολές τοτν Τ.Ε.Ι. 
ως εξής 

α) Τμήμα «συνεταιριστικών οργανώσεων και εκμετα- 
λεύσεο>ν» στη σχολή διοίκησης και οικονομίας των Τ.Ε.Ι. 
Ηρακλείου και Μεσολογγίου. 

β) Τμήμα «διοίκησης μονάδων υγείας και πρόνοιας» στη 
σχολή διοίκησης και οικονομίας του Τ.Ε.Ι. Αθήνας. 

γ) Τμήμα «συντήρησης αρχαιοτήτων και έργων τέχνης» 
και τμήμα «φωτογραφίας» στη σχολή γραφικών τεχνών 
και καλλιτεχνικών σπουδών του Τ.Ε.Ι. Αθήνας. 

δ) Τμήμα «πολιτικών δομικών έργων» στη σχολή τε¬ 
χνολογικών εφαρμογών των Τ.Ε.Ι. Πειραιά, Ηρακλείου 
και Σερρών. 

ε) Τμήμα «πολιτικών έργων υποδομής» στη σχολή τε¬ 
χνολογικών εφαρμογών Τ.Ε.Ι. Αθήνας, Θεσσαλονίκης, Λά¬ 
ρισας και Πάτρας. 

στ) Τμήμα «τεχνολογίας ιατρικών οργάνων» στη σχολή 
τεχνολογικών εφαρμογών του Τ.Ε.Ι. Αθήνας. 

ζ) Τμήμα «διατροφής» στη σχολή τεχνολογίας τροφίμοον 
του Τ.Ε.Ι. Θεσσαλονίκης που στο εξής ονομάζεται «σχολή 
τεχνολογίας τροφίμων και διατροφής». 

η) Τμήμα «οινολογίας και τεχνολογίας ποτών» στη σχολή 
■εχνολογίας τροφίμων του Τ.Ε.Ι. Αθήνας που στο εξής 
νομάζεται «σχολή τεχνολογίας τροφίμων και διατροφής». 

θ) Τμήμα «τεχνολογίας τροφίμων» στη σχολή τεχνο- 
,ογίας τροφίμων και διατροφής των Τ.Ε.Ι. Αθήνας και 
Ιεσσαλονίκης. 

ι) Τμήμα «θερμοκηπιακών καλλιεργειών και ανθοκομίας» 
τη σχολή τεχνολογίας γεωπονίας του Τ.Ε.Ι. Ηρακλείου. 

ια) Τμήμα «διοίκησης επιχειρήσεων» στη σχολή διοί¬ 
κησης και οικονομίας των Τ.Ε.Ι. Κοζάνης και Καβάλας. 

ιβ) Τμήμα «ηλεκτρολογίας» στο παράρτημα Λαμίας 
ου Τ.Ε.Ι. Λάρισας. 

ιγ) Τμήμα «δασοπονίας» στα παραρτήματα Καρδίτσας 
;αι Δράμας των Τ.Ε.Ι. Λάρισας και Καβάλας αντίστοιχα. 

ιδ) Τμήμα «νοσηλευτικής» στο παράρτημα Λαμίας του 
λΕ.Ι. Λάρισας. 

ιε) Τμήμα «Βρεφονηπιοκομίας» στη σχολή επάγγελμά- 
■ων υγείας και πρόνοιας του Τ.Ε.Ι. Θεσσαλονίκης. 

ιστ) Τμήμα ενεργειακής τεχνικής «στη σχολή τεχνολογι¬ 
κόν εφαρμογούν» του Τ.Ε.Ι. Αθήνας. 

Τμήμα «αυτοματισμού» στη σχολή τεχνολογικών εφαρ- 
ιογών του Τ.Ε.Ι. Χαλκίδας. 

ιη) Τμήμα «φυτικής παραγωγής» στο παράρτημα Άρτας 
"ου Τ.Ε.Ι. Μεσολλογγίου. 

Ως έναρξη λειτουργίας τοον τμημάτων της παραγράφου 
.υτής ορίζεται το ακαδημ.αϊκό έτος 1985 - 86 εκτός από τα 
-'μήματα με τα στοιχεία (ιστ), (ιζ) και (ιη) των οποίων ως 
'ναρξη λειτουργίας ορίζεται το ακαδημαϊκό έτος 1986 - 87. 

Άρθρο 2. 

Περιεχόμενο σπουδών και διάρκεια φοίτησης των 
νεοϊδρυομένων τμημάτων των Τ.Ε.Ι. 

. ΤΜΗΜΑ ΣΤΕΛΕΧΩΝ ΣΥΝΕΤΑΙΡΙΣΤΙΚΩΝ ΟΡ¬ 
ΓΑΝΩΣΕΩΝ ΚΑΙ ΕΚΜΕΤΑΛΛΕΎΣΕΩΝ. 

Παρέχει θεωρητική και πρακτική εκπαίδευση για τη 
ϊημιουργία στελεχών συνεταιριστικών οργανώσεων και εκ¬ 
μεταλλεύσεων παραγωγής, μεταποίησης, διακίνησης και 
:μπορίας αγαθών και υπηρεσιών, ικανών να οργανούσουν και 
να διαχειρίζονται δραστηριότητες που αφορούν στην αγορά 
:ιδών απαραιτήτων για τη λειτουργία της συνεταιριστικής 
ιονάδας ή εκμετάλλευσης, τη χρηματοδότησή της, τη διάθε- 
ϊη της παραγωγής της και γενικά κάθε μορφής τεχνικοορ- 
•ανωτικού θέματος, που προάγει τους οικονομικούς και κοι- 
ωνικούς σκοπούς της. Η διάρκεια φοίτησης στο τμήμα 
.υτό καθορίζεται σε έξι (6) διδακτικά εξάμηνα. 

ΤΜΗΜΑ ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ ΚΑΙ 
ΠΡΟΝΟΙΑΣ. 

Παρέχει θεωρητική και πρακτική εκπαίδευση για τη δη" 
ιιουργία στελεχών διοίκησης μονάδων υγείας και πρόνοια^ 
κανών να υλοποιούν την πολιτική των παραπάνω μονάδω ν 
α καθορίζουν την κατανομή του έργου της μονάδας, σε συνερ- 
'ασία με το ειδικό προσωπικό, να συντονίζουν τις εργασίες 
:ου γρσΓφείου κίνησης, να διοικούν το προσωπικό της μονά¬ 
δας, να επιμελούνται την προμήθεια εφοδίων και γενικά να 
ιυντονίζουν τις διάφορες λειτουργικές δραστηριότητες της 
μονάδας. 

Η διάρκεια φοίτησης στο τμήμα αυτό καθορίζεται σε έξι 
(6) εξάμηνα σπουδών. 

!. ΤΜΗΜΑ ΣΥΝΤΗΡΗΣΗΣ ΑΡΧΑΙΟΤΗΤΩΝ ΚΑΙ 
ΕΡΓΩΝ ΤΕΧΝΗΣ. 

Παρέχει θεωρητική και πρακτική εκπαίδευση για τη δη¬ 
μιουργία στελεχών ειδικευμένων στην συντήρηση και απο- 
ιατάσταση έργων τέχνης, αρχαιοτήτων και αντικειμένων 
,στορικής σημασίας που καλύπτουν όλες τις μορφές που πήρε 
I τεχνική και η τεχνολογία από την προϊστορία μέχρι τα 
εότερα χρόνια. Η διάρκεια φοίτησης στο τμήμα αυτό καθο¬ 
ρίζεται σε επτά (7) εξάμηνα σπουδών. 


4. ΤΜΗΜΑ ΦΩΤΟΓΡΑΦΙΑΣ. 

Παρέχει θεωρητική και πρακτική εκπαίδευση, το γνωστι¬ 
κό αντικείμενο της οποίας προσφέρει στον απόφοιτο τη δυ¬ 
νατότητα εφαρμογής της φωτογραφικής τέχνης στα παρα-· 
κάτω πεδία. 

—Βιομηχανική φωτογραφία (εργοστάσια, ναυπηγεία, τε¬ 
χνικές πληροφορίες). 

—Επιστημονική φωτογραφία (αεροφωτογραφία, υποβρύ¬ 
χια, ιατρική κ.λ.π.). 

—Καλλιτεχνική φωτογραφία. 

—Διαφήμιση. 

—Φο>τοειδησεογραφία. 

Η διάρκεια φοίτησης στο τμήμα αυτό καθορίζεται σε 
επτά (7) εξάμηνα σπουδών. , 

5. ΤΜΗΜΑ ΠΟΛΙΤΙΚΩΝ ΔΟΜΙΚΩΝ ΕΡΓΩΝ. 

Το περιεχόμενο σπουδών του τμήματος αυτού καλύπτει 
γνωστική περιοχή μέρους της επιστήμης του πολιτικού μη¬ 
χανικού και ειδικότερα την περιοχή που αναφέρεται στην 
τεχνολογία των δομικών υλικών, της διάπλασης, σύνθεσης και 
συναρμολόγησης των δομικών υλικών στα συστήματα δομής, 
τους κανονισμούς δομής, στην αισθητική της εφαρμογής., 
στις αρχιτεκτονικές λεπτομέρειες της κατασκευής, στην πα¬ 
θολογία και στην οικονομία της κατασκευής και στον προ¬ 
ϋπολογισμό της. - 

Συγκεκριμένα οι σπουδές στο τμήμα δομικών έργων περι¬ 
λαμβάνουν ,γενικά, γνώσεις που αναφέρονται στο σχεδιασμο, 
κατασκευή, επίβλεψη, λειτουργία, επισκευή και συντήρηση 
των δομικών έργων. 

Η διάρκεια φοίτησης στο τμήμα αυτό καθορίζεται σε 
έξι (6) εξάμηνα σπουδών. 

6. ΤΜΗΜΑ ΠΟΛΙΤΙΚΩΝ ΕΡΓΩΝ ΥΠΟΔΟΜΗΣ. 

Το περιεχόμενο σπουδών του τμήματος έργων υποδομής 
καλύπτει γνωστικές περιοχές σχετικές με τα αντικείμενα : 

—των υδραυλικών έργων. 

—των συγκοινωνιακών έργων. 

Η πρώτη περιοχή αναφέρεται στα αστικά υδραυλικά έργα 
(υδρεύσεις και αποχετεύσεις) και στα έργα γεωργικής υδραυ¬ 
λικής (αρδεύσεις, αποστραγγίσεις, διευθετήσεις ποταμών). 

Η δεύτερη περιοχή αναφέρεται στα έργα οδοποιίας, την 
τεχνική της κυκλοφορίας και των μεταφορών. 

Συγκεκριμένα οι σπουδές στο τμήμα έργων υποδομής 
περιλαμβάνουν ,γενικά ,γνώσεις που αναφέρονται στον σχε¬ 
δίασμά, κατασκευή, επίβλεψη, λειτουργία, επισκευή και συ¬ 
ντήρηση υδραυλικό)-; και συγκοινωνιακοί έργων. 

Η διάρκεια φοίτησης στο τμήμα αυτό καθορίζεται σε έξι 
(6) εξάμηνα σπουδών. 

7. ΤΜΗΜΑ ΤΕΧΝΟΛΟΓΙΑΣ ΙΑΤΡΙΚΩΝ ΟΡΓΑΝΩΝ. 

Το περιεχόμενο σπουδών του τμήματος Ιατρικών Οργάνων 
καλύπτει τέσσερες (4) γνωστικές περιοχές των τομέων 
—της Μηχανολογίας , 

—της Ηλεκτρολογίας, 

—της Ηλεκτρονικής, 

—της Βιολογίας. 

Η πρώτη περιοχή αναφέρεται στις απλές μηχανολογικές 
κατασκευές και στους κινητήριους μηχανισμούς των διαφό¬ 
ρων οργάνων και συσκευών ιατρικής χρήσης και στις μηχανο¬ 
λογικές λ.επτοκατασκευές. 

II δεύτερη περιοχή αναφέρεται στους κινητήριους, και 
άλλους ηλεκτρολογικούς μηχανισμούς διαφόρων οργάνων 
και συσκευών ιατρικής χρήοτης και στα διάφορά ηλεκτρικά 
όργανα ελέγχου. 

Η τρίτη περιοχή αναφέρεται στα ηλεκτρονικά συστήματα 
ελέγχου και επεξεργασίας μετρήσεων καθώς και στον αυτο- 
μ,ατισμό των διαφόρων οργάνων και συσκευών ιατρικής 
χρήσης. / , 

Η τετάρτη περιοχή αναφέρεται στις αρχές της,βιολογίας 
καθώς και στην λειτουργία των οργάνων των ζωντων ορ- 

γανισμών και ειδικότερα του ανθρώπου. Συγκεκριμένα οι 
σπουδές στο τμήμα ιατρικών οργάνων περιλαμβάνουν γενικά 
γνώσεις που αναφέρονται στον σχεδίασμά, κατασκευή, λει¬ 
τουργία, συντήρηση, επισκευή και εποπτεία τόσο των ιατρι¬ 
κών οργάνων και συσκευών διάγνωσης και θεραπείας, όσο 
και των οργάνων και συσκευών που συνεργάζονται με τους 
ζώντες οργανισμούς. 

Η διάρκεια φοίτησης στο τμήμα αυτό καθορίζεται σε επτά 
(7) εξάμηνα σπουδών. 

8. ΤΜΗΜΑ ΔΙΑΤΡΟΦΗΣ. 

Το περιεχόμενο σπουδών του τμήματος διατροφής καλύ¬ 
πτει το γνωστικό αντικείμενο της εφαρμογής των επιστημών 
που μελετούν 1) την πέψη, αφομοίωση και μεταβολισμό των 
θρεπτικών στοιχείων και τροφίμων, 2) την επίδραση της 
επεξεργασίας των τροφίμων στα θρεπτικά συστατικά, 3) την 
απελευθέρωση ενέργειας, 4) τους μηχανισμούς απομάκρυνσης 
των μη αφομοιώσιμων συστατικών, 5) τις σχέσεις που έχουν 
τα τρόφιμα με τη διατήρηση, την ανάπτυξη και την υγεία του 
ανθρώπινου οργανισμού και 6) με τις διάφορες κοινωνικο¬ 
οικονομικές επιπτώσεις που έχουν οι διατροφικές συνήθειες. 

Οι σπουδές αυτές αναφέρονται κυρίως σε θέματα : 1) σύ¬ 
στασης, επεξεργασίας, αποθήκευσης, διανομής, ανάλυσης 
ποιοτικού ελέγχου, προδιαγραφών και νομοθεσίας των τρο¬ 
φίμων, 2) φυσιολογίας του ανθρώπου, 3) διατροφής και 
διαιτητικής του ανθρώπου κάτω από φυσιολογικές και κλι¬ 
νικές συνθήκες, καθώς και κάτω από ε.ιδικές συνθήκες ή 
καταστάσεις, όπως κυοφορία, γήρας, έλεγχος βάρους κ.λπ., 
και 4) σε θέματα οικονομίας, διοίκησης και ανθρωπιστικούν 
επιστημών. 

Η διάρκεια φοίτησης στο τμήμα αυτό καθορίζεται σε επτά 
(7) εξάμηνα σπουδών. 

9. ΤΜΉΜΑ ΟΙΝΟΛΟΓΙΑΣ ΚΑΙ ΤΕΧΝΟΛΟΓΙΑΣ 
ΠΟΤΩΝ. 

Το περιεχόμενο σπουδών του τμήματος οινολογίας και 
τεχνολογίας ποτών καλύπτει το γνωστικό αντικείμενο της 
εφαρμογής των βιολογικών και φυσικών επιστημών στην 
επεξεργασία των σταφυλιών και των άλλων πρώτων υλών 
γεωργικής προέλευσης που μπορούν να υποστούν αλκοολική 
ζύμωση, καθώς και των προϊόντων απόσταξης των ζημώσεων 
αυτούν για την παραγωγή ποτών. 

Οι σπουδές αυτές αναφέρονται κυρίως σε θέματα : 1) φυ¬ 
τικής τεχνολογίας πρώτων υλών παρασκευής, αλκοολούχων 
ποτούν, 2) επεξεργασίας, μηχανικής και βιοτεχνολογίας, 3) 
σύστασης, ανάλυσης, ποιοτικού ελέγχου και προδιαγραφών 
των σταφυλιών, των προϊόντων τους και των αλκοολούχων 
ποτών, 4) τεχνολογίας προϊόντων και υποπροϊόντων παρα- 
γώγων του σταφυλιού, του κρασιού και των άλλων πρώτων 
υλών που χρησιμοποιούνται για την παρασκευή αλκοολού¬ 
χων ποτών και 5) σε θέματα οργάνωσης και διαχείρισης 
των οινοποιητικών, ποτοποιητικών και των συναφών βιομη¬ 
χανιών. 

Η διάρκεια φοίτησης στο τμήμα αυτό καθορίζεται σε επτά 
(7) εξάμηνα σπουδών. 

10. ΤΜΗΜΑ ΤΕΧΝΟΛΟΓΙΑΣ ΤΡΟΦΙΜΩΝ. 

Το περιεχόμενο σπουδών του τμήματος Τεχνολογίας Τρο¬ 
φίμων καλύπτει το γνωστικό αντικείμενο της εφαρμογής των 
Βιολογικών και φυσικών επιστημών στην επεξεργασία των 
γεωργοκτηνοτροφικών προϊόντων και αλιευμάτων καθώς και 
πρώτων υλών άλλης προέλευσης για την παρασκευή τροφί¬ 
μων. Οι σπουδές αυτές αναφέρονται, κυρίως στην επεξερ¬ 
γασία και τη μηχανική, την ανάλυση και τον ποιοτικό έλεγχο, 
τη βιοτεχνολογία ,τις προδιαγραφές και τη νομοθεσία, τη 
μελέτη και το σχεδίασμά βιομηχανιών και εργαστηρίων ποιο¬ 
τικού ελέγχου, στην οικονομοτεχνική οργάνωση των βιομη¬ 
χανιών, καθώς και στη συσκευασία, αποθήκευση, μεταφορά 
και διανομή των τροφίμων. 

. Η διάρκεια φοίτησης στο τμήμα αυτό καθορίζεται σε επτά 
(7) εξάμηνα σπουδών. 


11. ΤΜΗΜΑ ΘΕΡΜΟΚΗΠΙΑΚΩΝ ΚΑΛΛΙΕΡΓΕΙΩΝ 
ΚΑΙ ΑΝΘΟΚΟΜΙΑΣ. 

Το περιεχόμενο σπουδών του τμήματος θερμοκηπιακών 
καλλιεργειών αναφέρεται στο γνωστικό αντικείμενο των καλ¬ 
λιεργειών υπό κάλυψη. 

Κυρίως αυτό αφορά την ανθοκομία και λαχανοκομία των 
θερμοκηπίων. 

Συγκεκριμένα οι σπουδές των θερμοκηπιακών καλλιεργειών 
περιλαμβάνουν μαθήματα υποδομής της φυτικής παραγωγής 
και μαθήματα ειδικότητας όπως θερμοκηπιακές κατασκευές, 
Ανθοκομία, Λαχανοκομία, τυποποίηση γεωργικών προϊόντων, 
βελτίωση φυτών, εξοπλισμός και λειτουργία καθώς και συστή¬ 
ματα αρδεύσεων θερμοκηπίων. Η διάρκεια φοίτησης στο 
τμήμα αυτό καθορίζεται σε έξι (6) εξάμηνα σπουδών. 

12. ΤΜΗΜΑ ΕΝΕΡΓΕΙΑΚΗΣ ΤΕΧΝΙΚΗΣ. 

Το περιεχόμενο σπουδών του τμήματος ενεργειακής τεχνι¬ 
κής καλύπτει τις γνωστικές περιοχές των τομέων : 

—της Μηχανολογίας και 

—της Ηλεκτρολογίας. 

Η πριότη περιοχή αναφέρεται στις Κινητήριες Μηχανές 
(Εμβολοφόρες Μηχανές Εσωτερικής Καύσεως, Ατμοστρό¬ 
βιλοι και Ατμολέβητες* Αεριοστρόβιλοι και Υδροστρόβιλοι). 

Η δεύτερη περιοχή αναφέρεται στην παραγωγή, μεταφορά 
και διανομή ηλεκτρικής ενέργειας (Γηννήτριες και ηλεκτρικοί 
κινητήρες, γραμμές μεταφοράς, μετασχηματιστές κ.λπ.). 

Συγκεκριμένα, οι σπουδές της ενεργειακής τεχνικής περι¬ 
λαμβάνουν, γενικά, γνώσεις παραγωγής ενέργειας και περισ¬ 
σότερο εξειδικευμένα γνώσεις σχετικές με το σχεδιασμο, 
κατασκευή, ,λειτουργία, συντήρηση, επισκευή και εποπτεία 
τόσο του μηχανολογικού, όσο και του ηλεκτρολογικου μέρους 
της παραγωγής, μεταφοράς και διανομής ηλεκτρικής ενέρ¬ 
γειας. 

Η διάρκεια φοίτησης στο τμήμα αυτό καθορίζεται σε έξι 

(6) εξάμηνα σπουδών. 

1.3. ΤΜΗΜΑ ΑΥΤΟΜΑΤΙΣΜΟΥ. 

Το περιεχόμενο σπουδών του τμήματος αυτοματισμού 
καλ.ύπτει τις γνωστικές περιοχές : 

α) Ανάλυσης συστημάτων αυτόματου ελέγχου, που περι¬ 
λαμβάνει την μελέτη της ευστάθειας συστημάτων και την 
εργαστηριακή μελέτη μηχανικών, υδραυλικών, ηλεκτρικών 
και ηλεκτρονικών, ψηφιακών και αναλογικών συσκευών 
ελέγχου. 

β) Σύνθεσης συστημάτων αυτομάτου ελέγχου, δηλαδή 
κατασκευή ρυθμιστών και μελέτη των μεθόδων κατασκευής 
ελεγκτών, καθώς και εμπειρία των βασικών βιομηχανικών 
συστημάτων αυτομάτου ελέγχου. 

γ) Προγραμματισμού συστημάτων αυτομάτου ελέγχου, 
που περιλαμβάνει την χρήση μικροϋπολογιστών, καθώς και 
αναλογικών-ψηφιακών συστημάτων, την διατύπωση προγραμ- 
μάτων στοιχειώδους και άριστου ελέγχου και γενικά μια 
εποπτεία για τις νέες κατευθύνσεις που αναπτύσσονται στον 
αυτόματο έλεγχο και το ευρύ πεδίο εφαρμογών του. 

Η διάρκεια φοίτησης στο τμήμα αυτό καθορίζεται σε επτά 

(7) εξάμηνα σπουδών. 

14. Οι διατάξεις των Π.Δ. 174/85 (ΦΕΚ 59 Α') και 498/ 
1984 (ΦΕΚ 176-Α') που αναφέρονται στα θέματα άσκησης 
στο επάγγελμα και εκπόνησης της πτυχιακής εργασίας αντί¬ 
στοιχα εφαρμόζονται και για τους σπουδαστές των τμημά¬ 
των Τ.Ε.Ι. του άρθρου αυτού. 

ΚΕΦΑΛΑΙΟ Β 

Κατάργηση τμημάτων Τ.Ε.Ι. και ρύθμιση θεμάτων σπουδα¬ 
στών, οργάνωσης και λειτουργίας. 

Άρθρο 3. 

Κατάργηση τμημάτων Τ.Ε.Ι. 

1. Από το ακαδημαϊκό έτος 1985 - 1986 καταργούνται 
τά τμήματα : 

α. Πολιτικών των Τ.Ε.Ι. Αθήνας, Θεσσαλονίκης, Λάρι¬ 
σας, Πάτρας, Πειραιά, Ηρακλείου και Σερρών. 

β. Φυτικών προϊόντων και ζωϊκών προϊόντων των Τ.Ε.Ι. 
Αθήνας και Θεσσαλονίκης. 

γ. Διοίκησης Νοσοκομείων του Τ.Ε.Ι. Αθήνας. 

δ. Θηραματοπονίας του Τ.Ε.Ι. Λάρισας Παράρτημα Καρ¬ 
δίτσας. 

ε. Λογιστικής του Παραρτήματος Φλώρινας του Τ.Ε.Ι. 
Κοζάνης. 

2. Από το ακαδημαϊκό έτος 1986 - 87 καταργούνται τα 
τμήματα : 

α Ηλεκτρολογίας του Τ.Ε.Ι. Αθήνας. 

β Λογιστικής του Τ.Ε.Ι. Αθήνας. 

γ Διοίκησης επιχειρήσεων των Τ.Ε.Ι. Θεσσαλονίκης και 
Ηρακλείου. 

δ Δασοπονίας των Τ.Ε.Ι. Πάτρας και Λάρισας. 

Άρθρο 4. 

Ρύθμιση θεμάτων σπουδαστών των καταργουμένων τμημάτων 

Α. Οι σπου&αττές των τμημάτων Τ.Ε.Ι. του καταργούνται 
ατό το ακαδημαϊκό έτος 1985—86 με τη διάταξη του άρ- 
'3·ρου 3 παράγραφος 1 του παρόντος διατάγματος, παρακο¬ 
λουθούν το- πρόγραμμα σπουδών του νέου τμήματος που είναι 
αντίστοιχου του καταργουμένου τμήματος ή κατεύθυνσης ως 
ακολούθως : 

.1 Το τμήμα πολιτικών : 

(ι) Η κατεύθυνση συγκοινουνιακών και υδραυλικών έργων 
με τμήμα πολιτικών έργων υποδομής. 

(ιι) Η κατεύθυνση δομικών έργων με τμήμα πολιτικών 
δοκιμών έργων. 

2. Τα τμήματα φυτικών προϊόντων και ζωικών προϊόντων 
με τμήμα τεχνολογίας τροφίμων. 

3. Το τμήμα διοίκησης νοσοκομείων με τμήμα διοίκησης 
μονάδων υγείας και πρόνοιας. 

4. Το τμήμα θηραματοπονίας με τμήμα δασοπονίας. 

5. Το τμήμα λογιστικής με τμήμα λογιστικής. 

Β. Οι σπουδαστές της προηγούμενης παραγράφου που 
μετά τη λήξη των εξεταστικών περιόδων του εαρινού εξα¬ 
μήνου του ακαδημαϊκού έτους 1984 - 1985 δεν έχουν περα¬ 
τώσει την προβλεπόμενη τυπική διάρκεια φοίτησής τους 
στο τμήμα που καταργείται ή οφείλουν για τη λήψη του 
πτυχίου τους ένδεκα (11) ή περισσότερα μαθήματα, παρα¬ 
κολουθούν το πρόγραμμα σπουδών των αντίστοιχων νέων 
τμημάτων της προηγούμενης παραγράφου. Με αποφάσεις 
των συμβουλίων των τμημάτων που εντάσσονται ή των 
τμημάτων υποδοχής για τους μετεγγραφόμενους κατά τις 
επόμενες διατάξεις ή των εξουσιοδοτημένων τμημάτων κατά 
τις διατάξεις της παραγράφου 1 του άρθρου 5 του παρόντος 
διατάγματος, ρυθμίζονται θέματα προσαρμογής των προ¬ 
γραμμάτων των καταργουμένων, προς αυτά των νέων τμη¬ 
μάτων. 

Σε κάθε περίπτωση όλοι οι σπουδαστές της προηγούμενης 
παραγράφου παίρνουν πτυχίο των νέων αντίστοιχων τμη¬ 
μάτων. 

Γ. Οι σπουδαστές της παραγράφου Α του παρόντος 
άρθρου : 

1. Εντάσσονται αυτοδίκαια στο νέο αντίστοιχο τμήμα 
εφόσον λειτουργεί τέτοιο τμήμα στο Τ.Ε.Ι. που ανήκει το 
τμήμα τους που καταργήθηκε, με την επιφύλαξη της παρα¬ 
γράφου Δ του άρθρου αυτού. 

2. Εφόσον δεν λειτουργεί αντίστοιχο τμήμα στο ίδιο 
Τ.Ε.Ι. που ανήκει το τμήμα τους που καταργήθηκε : 

α) Μπορούν : 

(ι) Να συνεχίσουν τις σπουδές τους στο ίδιο Τ.Ε.Ι. που 
ανήκει το τμήμα τους που καταργήθηκε μέχρι και το ακα¬ 
δημαϊκό έτος 1987 - 88, ακολουθώντας το πρόγραμμα σπου¬ 
δών του αντίστοιχου κατά την παράγραφο Α του παρόντος 
άρθρου τμήματος και παίρνουν ανάλογο πτυχίο σύμφωνα με 
τις διατάξεις του άρθρου 5 παράγραφος 1 του παρόντος δια¬ 
τάγματος. 


(ιι) Να μετεγγραφούν χωρίς ποσοτικό περιορισμό σε 
αντίστοιχο τμήμα άλλου Τ.Ε.Ι. που είναι πλησιέστερο στον 
τόπο μόνιμης κατοικίας των ίδιων ή των γονέων τους. Η 
μετεγγραφή αυτή δεν επιτρέπεται προς τα τμήματα των 
Τ.Ε.Ι. Αθήνας και Πειραιά εκτός αν ο ενδιαφερόμενος ήταν 
σπουδαστής καταργούμενου τμήματος των Τ.Ε.Ι. αυτών. 

β) Μετεγγράφονται υποχρεωτικά σε αντίστοιχο τμήμα 
άλλου Τ.Ε.Ι. της προτίμησής τους εκτός αυτών που οφείλουν 
μόνο την πτυχιακή εργασία ή και την άσκησή τους στο ε¬ 
πάγγελμα : 

(ι) Στην αρχή του χειμερινού εξαμήνου του ακαδημαϊκού 
έτους 1986 - 87 και κάθε επόμενου εξαμήνου εφόσον οι 
σπουδαστές που συνεχίζουν στο Τ.Ε.Ι. που ανήκει το τμήμα 
καταργήθηκε, κατά την περίπτωση (α) υποπερίπτωση (ι) 
του εδαφίου 2 της παραγράφου αυτής, είναι λιγότεροι των 
πενήντα (50). 

(ιι) Σε κάθε περίπτωση με τη λήξη του ακαδημαϊκού 
έτους 1987 - 88. 

Δ. Οι σπουδαστές του τμήματος Λογιστικής του Παραρτή¬ 
ματος Φλώρινας του Τ.Ε.Ι. Κοζάνης μετεγγράφονται υπο¬ 
χρεωτικά, στην αρχή του χειμερινού εξαμήνου του ακαδη¬ 
μαϊκού έτους 1985 - 1986, σε αντίστοιχο τμήμα του ίδιου 
ή άλλου Τ.Ε.Ι. της επιλογής τους. 

Ε. Οι μετεγγραφές της παραγράφου Γ εδάφιο 2 περί¬ 
πτωση (α) υποπερίπτωση (ιι) του άρθρου αυτού διενεργού- 
νται εφάπαξ κατά τη διάρκεια του ακαδημαϊκού έτους 1985- 
1986. Οι αιτήσεις υποβάλλονται, από τους ενδιαφερόμενοι 1 * 
σπουδαστές στη σχολή προέλευσης. 

Η προθεσμία υποβολής αιτήσεων, τα δικαιολογητικά και 
λοιπές αναγκαίες λεπτομέρειες για την υλοποίηση της διά¬ 
ταξης αυτής ρυθμίζονται με απόφαση του Τπουργού Εθνι¬ 
κής Παιδείας και Θρησκευμάτων. Με όμοιες αποφάσεις 
ρυθμίζονται και οι λεπτομέρειες για την υλοποίηση των δια¬ 
τάξεων των παραγράφουν Β εδάφιο 2 περίπτωση (β) και Γ 
του άρθρου αυτού. 

ΣΤ. Οι μετεγγραφές του άρθρου αυτού γίνονται κατε- 
ξαίρεση των διατάξεων του Ν. 1286/82 (ΦΕΚ 119 - Α') 
όπως τροποποιήθηκαν με αυτές του Ν. 1404/83 (ΦΕΚ 173 - 
Α) και είναι υποχρεωτικές για τα τμήματα υποδοχής προ¬ 
τίμησης των ενδιαφερομένων, με την επιφύλαξη της παρα¬ 
γράφου Γ εδάφιο 2 περίπτωση α) υποπερίπτωση (ιι) του 
άρθρου αυτού. 

Ζ. Στους σπουδαστές των τμημάτων Τ.Ε.Ι. που καταρ- 
γούνται από το ακαδημαϊκό έτος 1986 - 1987 με τη διά¬ 
ταξη του άρθρου 3 παρ. 2 του παρόντος διατάγματος, μετά 
την κατάργηση των τμημάτων αυτών έχουν ανάλογη εφαρ¬ 
μογή οι διατάξεις των παραγράφων Γ εδάφιο 2, Ε και ΣΤ 
του παρόντος άρθρου. 

Άρθρο 5. 

Θέματα οργάνωσης και λειτουργίας. 

1. Τα τμήματα πολιτικών έργων υποδομής και πολι- 
τικούν δομικαύν έργων εξουσιοδοτούνται να διεξάγουν τις 
εκπαιδευτικές και εξεταστικές διαδικασίες, να χορηγούν 
βεβαιώσεις, πιστοποιητικά σπουδών, πτυχία και αντίγραφα 
αυτούν και γενικά να αναλάβουν όλη την εκπαιδευτική και 
διοικητική ευθύνη για τους σπουδαστές των καταργουμένων, 
σύμφωνα με την παράγραφο 1 εδάφιο α του άρθρου 3 του 
παρόντος διατάγματος τμημάτων πολιτικών του οικείου 
Τ.Ε.Ι. που ακολουθούσαν την κατεύθυνση δομικών έργων ή 
συγκοινωνιακών και υδραυλικό) 1 ; έργων αντίστοιχα. 

2. Η εκπαιδευτική και διοικητική ευθύνη κατά την έννοια 
της προηγούμενης παραγράφου για τα καταργούμενα τμή¬ 
ματα της παραγράφου 2 του άρθρου 3 του παρόντος ανα¬ 
τίθεται μετά την κατάργησή τους στα ακόλουθα τμήματα των 
αντίστοιχων Τ.Ε.Ι. 

α) Στο τμήμα ενεργειακής τεχνικής για το τμήμα ηλε¬ 
κτρολογίας του Τ.Ε.Ι. Αθ νας, β) στο τμήμα διοίκησης επι- 

χειρήσεων για το τμήμα λογιστικής του Τ.Ε.Ι. Αθήνας, γ) 
στο τμήμα λογιστικής για το τμήμα διοίκησης επιχειρή¬ 
σεων του Τ.Ε.Ι. Θεσσαλονίκης, δ) στο τμήμα συνεταιριστι¬ 
κών οργανώσεων .και εκμεταλλεύσεων για το τμήμα διοί¬ 
κησης επιχειρήσεων του Τ.Ε.Ι. Ηρακλείου, ε) στο τμήμα 
πολιτικών έργων υποδομής για το τμήμα δασοπονίας του 
Τ.Ε.Ι. Πάτρας, στ) στο Τμήμα φυτικής παραγωγής για 
το τμήμα δασοπονίας του Τ.Ε.Ι. Λάρισας. 

I 3. Από τη δημοσίευση του παρόντος προεδρικού δια¬ 
τάγματος, το Ε.Π. και Ε.Τ.Ιί. των καταργούμενων τμη¬ 
μάτων της παρ. 1 εδάφια α, γ, δ, και ε του άρθρου 3, εντάσ¬ 
σεται αυτοδικαίως σε αντίστοιχα νεοϊδρυόμενα τμήματα ως 
εξής : 

ι) Των τμημάτων πολιτικών των Τ.Ε.Ι. Αθήνας, Θεσ¬ 
σαλονίκης, Λάρισας και Πάτρας στα τμήματα πολιτικών 
έργων υποδομής των αντίστοιχων Τ.Ε.Ι., ιι) των τμημάτων 
■πολιτικών των Τ.Ε.Ι. Πειραιά, Ηρακλείου και Σερρών στα 
τμήματα πολιτικών δομικών έργων των αντίστοιχων Τ.Ε.Ι., 
ιιι) του τμήματος διοίκησης νοσοκομείων του Τ.Ε.Ι. Αθή¬ 
νας στο τμήμα διοίκησης μονάδων υγείας και πρόνοιας του 
ίδιου Τ.Ε.Ι. και ιν) του τμήματος θηραματοπονίας του 
παραρτήματος Καρδίτσας του Τ.Ε.Ι. Λάρισας στο τμήμα, 
δασοπονίας του ίδιου παραρτήματος. Για την ένταξη του 
Ε.Π. της παραγράφου αυτής απαιτείται πρόταση του συμ¬ 
βουλίου του Τ.Ε.Ι. και έκδοση διαπιστωτικής πράξης από 
τον^ Υπουργό Εθνικής Παιδείας και Θρησκευμάτων. 

4. α) Το Ε.Π. των καταργουμένων τμημάτων των 
παραγράφων 1 εδαφ. β και 2 του άρθρου 3 του παρόντος δια¬ 
τάγματος, εντάσσεται σε άλλα τμήματα ως εξής : ι) των 
τμημάτων φυτικών προϊόντων" και ζωικών προϊόντων του 
Τ.Ε.Ι. Αθήνας σε ένα από τα τμήματα τεχνολογίας τρο¬ 
φίμων ή οινολογίας και τεχνολογίας ποτών του ίδιου Τ.Ε.Ι., 
ιι) των τμημάτων φυτικών προϊόντων και ζωικών προϊ¬ 
όντων του Τ.Ε.Ι. Θεσσαλονίκης σε ένα από τα τμήματα τε¬ 
χνολογίας τροφίμοον ή διατροφής του ίδιου Τ.Ε.Ι., ιιι) των 
τμημάτων ηλεκτρολογίας και λογιστικής του Τ.Ε.Ι. Αθήνας, 
διοίκησης επιχειρήσεων των Τ.Ε.Ι. Θεσσαλονίκης και Η¬ 
ρακλείου σε άλλα τμήματα της οικείας σχολής του ίδιου 
Τ.Ε.Ι., ιν) του τμήματος δασοπονίας του Τ.Ε.Ι. Λάρισας 
σε άλλα τμήματα της σχολής .τεχνολογίας γεωπονίας του 
ίδιου Τ.Ε.Ι. ή του παραρτήματος Καρδίτσας. 

β'/Τα μέλη Ε.Π. των καταργουμένων τμημάτων της 
παραγράφου αυτής, υποβάλλουν, μέσα σε 20 (είκοσι) ημέρες 
από τη δημοσίευση του παρόντος για τις περ. ι και ιι του 
προηγούμενου εδαφίου και το αργότερο έξη (6) μήνες πριν 
την κατάργηση των οικείων τμημάτων για τις περ. ιιι και ιν 
του προηγουμένου εδαφίου, δήλωση προτίμησης τμήματος 
για την ένταξή τους. Η ένταξη· του προσωπικού αυτού στα 
νέα τμήματα γίνεται με απόφαση του Υπουργού Εθνικής 
Παιδείας και Θρησ/των μετά από πρόταση του Συμβουλίου 
του Τ.Ε.Ι. και εισήγηση της οικείας σχολής ανάλογα με τη 
δήλωση των ενδιαφερομένων, τα προσόντα τους και τις λει¬ 
τουργικές ανάγκες της σχολής. 

γ) Εκκρεμούσες προκηρύξεις για πλήρωση θέσεων Ε.Π. 
των καταργουμένων Τμημάτων του άρθρου 3 του παρόντος 
κρίνονται από τα εκλεκτορικά σώματα του άρθρου 39 του Ν. 
1404/83 και για τα διοριζόμενα μέλη Ε.Π. εφαρμόζονται 
οι ρυθμίσεις του προηγούμενου εδαφίου. 

5. Μέλη Ε.Π. των σχολών στις οποίες ιδρύονται τα 
τμήματα του άρθρου 1 του παρόντος μπορούν να ενταχθούν 
στα νέα τμήματα με τη διαδικασία του εδ. β' της προηγού¬ 
μενης παραγράφου. Γ.ια τις προθεσμίες υποβολής της σχε¬ 
τικής δήλωσης εφαρμόζονται αναλογικά οι ρυθμίσεις του 
προαναφερθέντος εδαφίου. 

6. α) Τα συμβούλια των σχολών στις οποίες ιδρύονται 
τα τμήματα του άρθρου 1 παράγραφος 3 του παρόντος εξου¬ 
σιοδοτούνται με την επιφύλαξη του επόμενου εδαφίου β', 
να έχουν μέχ^ι τη συγκρότηση των τμημάτων αυτών όλες 


τις αρμοδιότητές τους εκτός από τις αρμοδιότητες του προϊ¬ 
σταμένου τμήματος. Με την έναρξη λειτουργίας των τμη¬ 
μάτων αυτών ορίζεται με απόφαση του συμβουλίου του 
Τ.Ε.Ι. μετά από πρόταση του συμβουλίου της οικείας σχο¬ 
λής μέλος του Ε.Π. της σχολής ως προϊστάμενος του τμή¬ 
ματος. 

Για τα τμήματα που ιδρύονται σε παραρτήματα Τ.Ε.Ι., 
οι αρμοδιότητες που δίνονται με το παρόν εδάφιο στα συμ¬ 
βούλια της σχολής μεταφέρονται στα συμβούλια του οικείου 
Τ.Ε.Ι. 

β) Μετά την ένταξη του Ε.Π σύμφωνα με τις διατάξεις 
της παραγράφου 3 του άρθρου αυτού, στα τμήματα των εδ. 
β', δ και ε της παρ. 3 του άρθρου 1 του παρόντος διατά¬ 
γματος, τα τμήματα αυτά θεωρούνται συγκροτημένα και 
διατηρούν τα ίδια ατομικά και συλλογικά όργανα που υπήρ¬ 
χαν πριν την κατάργηση το^ν αντίστοιχων τμημάτων. 

ΚΕΦΑΛΑΙΟ Γ' 

Σύσταση νέων θέσεων προσωπικού. 

Άρθρο 6. 

Ίδρυση θέσεων Ε.Π. και Ε.Τ.Π. 

Ι.'Τια την κάλυψη των εκπαιδευτικών και διοικητικών 
αναγκών των τμημάτων που ιδρύονται με το άρθρο 1 παρά¬ 
γραφος του παρόντος διατάγματος συνιστώνται οι ακόλουθες 
θέσεις προσωπικού που προσαυξάνουν τις αντίστοιχες θέσεις 
του άρθρου 23 του Ν. 1404/83 και κατανέμονται στα Τ.Ε.Ι. 
με απόφαση του Υπουργού Εθνικής Παιδείας και Θρησκευ¬ 
μάτων. 

Θέσεις Εκπαιδευτικού Προσωπικού (Ε.Π.) 

α) καθηγητών και 

β) επίκουρων καθηγητών θέσεις ενιαίες 90 


γ) θέσεις καθηγητών εφαρμογών 60 

Άρθρο 7. 

Σύσταση θέσεων διοικητικού προσωπικού. 

1. Κλάδος ΑΤ4 ιατρών : 

Με βαθμό 6ο - 3ο θέσεις 2 

2. Κλάδος ΑΤ5 αναλυτών - 
Προγραμματιστών Η/Υ : 

α) Με βαθμό 3ο - 2ο θέσεις 1 

β) Με βαθμό 7ο - 4ο θέσεις 4 


Σύνολο 5 

3. Κλάδος ΑΡ2 λογιστικός : 
α) Με βαθμό 5ο - 4ο θέσεις 2 

β) Με βαθμό 9ο - 6ο θέσεις 6 


Σύνολο 8 

4. Κλάδος ΑΡ7 Αναλυτών - 
Προγραμματιστών Η/Υ : 
α) Με βαθμό 5ο - 4ο θέσεις 1 

β) Με βαθμό 9ο - 4ο θέσεις 4 


Σύνολο 5 

5. Κλάδος ΜΕ3 δακτυλογράφων : 
α) Με βαθμό 5ο - 4ο θέσεις 2 

β) Με βαθμό 10ο - 6ο θέσεις 8 


Σύνολο 10 

6. Κλάδος ΜΕ5 χειριστών μηχανημάτων αναπαραγωγής : 
α) Με βαθμό 5ο - 4ο θέσεις 1 

β) Με βαθμό 10ο - 6ο έσεις 4 


Σύνολο 5 

7. Κλάδος ΣΕ1 φυλάκων - επιστατών : 

Με βαθμό 12ο - 7ο θέσεις 10 

8. Κλάδος ΣΕ2 αποθηκαρίων : 

Με βαθμό 12ο - 7ο θέσεις 3 

9. Κλάδος ΣΕ3 νυκτοφυλάκο^ν : 

Με βαθμό 12ο - 7ο θέσεις 10 

10. Κλάδος ΣΕ5 καθαριστριουν : 

Με βαθμό '12ο - 7ο θέσεις 40 

Τα προσόντα των αναφερομένων θέσεων κατά κλάδο ορί¬ 
ζονται στο ΓΓ.Δ. 392/84 (ΦΕΚ 13/ τ.Α ). 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του διατάγματος αυτού. 

Αθήνα, 12 Νοεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΊΑΣ 

ΧΡΗΣΤΕΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠ. - Αθ. ΤΣΟΧΑΤΖΟΠΟΥΛΟΣ ΑΠΟΣΤΟΛΟΣ ΚΑΚΛΑΜΑΝΗΣ 

ΟΙΚΟΝΟΜΙΚΩΝ 

ΜΙΜΗΤΡΙΟΣ ΤΣΟΒΟΛΑΣ 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 562 

Διορισμός μέλους του Πολυμελούς Συμβουλίου της Ριζαρείου 
Εκκλησιαστικής Σχολής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Την από 1.1.1840 διαθήκη του Γεωργίου Ραδιόνωψ 
Ριζάρη, ιδρυτού της Εκκλησιαστικής Σχολής Αθηνών, από 
10.1.1840, 25.4.1840 και 1.6.1840 προσθήκες αυτής, τον 
από 5.1.1841 Κωδίκελλο. 

2. Το αριθ. 1624/12.5.1841 Β.Δ/γνα αποδοχής των προ¬ 
τάσεων του Γεωργίου Ριζάρη για σύσταση Εκκλησιαστικής 
Σχολής. 

3. Τα άρθρα 3 και 4 του Π.Δ/τος αρ. 81/17.5.1958 «περί 
Οργανισμού διοικήσεως και διαχειρίσεως της Ριζαρείου 
Εκκλησιαστικής Σχολής». 

4. Την Υ.63/20.8.85 απόφαση του Πρωθυπουργού με 
την οποία ανατέθηκαν αρμοδιότητες στον αναπληρωτή 
Υπουργό Οικονομικών. 

5. Την από 15.5.85 απόφαση του Πολυμελούς Συμβου¬ 
λίου του ιδρύματος της Ριζαρείου Εκκλησιαστικής Σχολής. 

6. Την 16/28.5.85 γνουμοδότηση του Συμβουλίου Εθνι¬ 
κών Κληροδοτημάτων. 

Με πρόταση του Υπουργού Εθνικής Παιδείας και Θρη¬ 
σκευμάτων και του αναπληρωτή Υπουργού Οικονομικών, 
αποφασίζουμε : 

Διορίζουμε το Γεώργιο Νουτσόπουλο, καθηγητή του 
Ε.Μ.Π., σαν μέλος του Πολυμελούς Συμβουλίου της Ριζα- 
ρείου Εκκλησιαστικής Σχολής, για την πλήρωση της θέσης 
που κενώθηκε λόγω θανάτου του εκτελεστού (συμβούλου) 
της Σχολής Ιωάν. Σαραλή. 


Στον Υπουργό Εθνικής Παιδείας και Θρήσκευμάτων και 
στον αναπληρωτή Υπουργό Οικονομικών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 24 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

I ι 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΜ ΘΡΗΣΚΕΥΜΑΤΩΝ ΑΝΑΠΛ. ΟΙΚΟΝΟΜΙΚΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΝΙΚ. ΑΘΑΝΑΣΟΠΟΥΛΟΣ 


(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 563 

Τροποποίηση και συμπλήρωση του Β.Δ. 509/63 «περί Τε¬ 
χνικής ιΕκμεταλλευσεως ϋένων Μεταφορικών Πολιτι¬ 
κών Αεροσκαφών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη:: 

1. Τις διατάξεις: α) του άρθρου 9 του 'Ν. '5017/31 «πε¬ 
ρί Πολιτικής Αεροπορίας» (ΦΕΚ 158/Α/13.6.31), 6) της 
κυ-ρωΦείσης με το ·Ν. 211/47 Σύμβασης «περί Διεθνούς Πο¬ 
λιτικής Αεροπορίας (ΦΕΚ 35/Α/28.2.47) και ειδικώτερ-α 
των άρθρων 67, 38 και 83 δις αυτής, όπως τροποποιήθηκε 
με το 'Ν. 1434/ 84/ΦΕΚ 51/Α/18.4.84) και γ) την κοι¬ 
νή απόφαση του Πρωθυπουργού και του Υπουργού Μεταφορών 
και Επικοινωνιών ΔΟΝΣ/14236/2.8.85 «ΑνάΦεση αρμοδιο¬ 
τήτων Υπουργού Μεταφορών και Επικοινωνιών στον Υφυ¬ 
πουργό Μεταφορών και Επικοινωνιών» (ΦΕΚ 493/Β/85). 

2. Την 757/85 Γνωμοδότηση του Συμβουλίου της Επικρά¬ 
τειας, με πρόταση του Υφυπουργού [Μεταφορών και Επικοι¬ 
νωνιών, αποφασίζουμε: 

ΆρΦρο μόνο 

Το άρΦρο 1 του Β.Δ. 509/63 «περί τεχνικής εκμεταλ- 
λεύσεως ξένων μεταφορικών πολιτικών αεροσκαφών» (ΦΕΚ 
1)4)4/Α/1!3.|9.83), αντικαθίσταται ως εξής: 

«1.1. Οι διατάξεις-του παρόντος εφαρμόζονται υποχρεωτι¬ 
κά από κάΦε ξένο αεροπορικό μεταφορέα, που έχει εγκριΦεί 
σαν τέτοιος από τη χώρα στην οποία έχει την έδρα της επι¬ 
χείρησής του και κατέχει, αρμόδια, από αυτήν άδεια τεχνι¬ 
κής εκμετάλλευσης μεταφορικών αεροσκαφών για να εκτε- 
λεί, μέσω προς και από Ελλάδα, τακτικές ή έκτακτες, ή 
έκτακτες επί ναυλώσει διεΦνείς πτήσες μεταφοράς. 

1.2. 'Η χρησιμοποίηση κάΦε μεταφορικού πολιτικού αερο¬ 
σκάφους Φα πρέπει να έχει εγκριΦεί για το σκοπό αυτό, από 
τη χώρα που χορήγησε την ανωτέρω άδεια να γίνεται σύμφωνα 
με τους ειδικούς όρους τεχνικής εκμετάλλευσης που αυτή 
έχει καΦορίσει και εγκρίνει. 

1.3. Ως μεταφορά, κατά την έννοια της παραπάνω παρ. 1. 
1., νοείται η μεταφορά επιβατών, ταχυδρομείου ή φορτίου». 

Στον Υφυπουργέ Μεταφορών και Επικοινωνιών αναΦέτουμε 
τη δημοσίευση και εκτέλεση του παρόντος διατάγματος. 

ΑΦήνα, 10 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΛΕΞΑΝΔΡΟΣ ΡΟΥΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΫνφΓΡΑΦΕΪΟ 



